చెన్నై: తమిళనాడులోని పున్నైకయాల్ గ్రామంలోని సముద్ర తీరంలోకి 30 డాల్ఫిన్లు కొట్టుకొచ్చాయి. వాటిలో 4 నాలుగు మృతి చెందినట్టు అధికారులు తెలిపారు. డాల్ఫిన్లు ఒడ్డుకు కొట్టుకొచ్చాయన్న సమాచారంతో ట్యుటుకోరిన్ జిల్లా అటవీ అధికారులు వెంటనే గ్రామానికి చేరుకుని సహాయ చర్యలు ప్రారంభించారు. సోమవారం రాత్రంతా సహాయక చర్యలు చేపట్టారు. ఈక్రమంలో నాలుగు డాల్ఫిన్లు మృతి చెందినట్టు అధికారులు తెలిపారు.సోమవారం తెల్లవారుజామున ఆరు గంటల సమయంలో సముద్రం ఒడ్డున డాల్ఫిన్లను చూసిన జాలర్లు వెంటనే మత్స్యశాఖ అధికారులకు సమాచారం అందించారు. వారు అటవీశాఖకు విషయాన్ని తెలియజేయడంతో వారొచ్చి సహాయక చర్యలు చేపట్టారు. వాటిని తిరిగి సముద్ర జలాల్లోకి పంపేందుకు ప్రయత్నించారు. డాల్ఫిన్లు తీరంలోకి కొట్టుకు రావడానికి గల కారణాలపై ఆరా తీస్తున్నట్టు అధికారులు తెలిపారు. ఇటువంటి ఘటనలు జరిగినప్పుడు ఎలా స్పందించాలన్న దానిపై తమకు అవగాహన లేదని ఫారెస్ట్ రేంజ్ ఆఫీసర్ లోగసుందరం తెలిపారు.
chennai: tamilanaadulooni punnaikayal graamamlooni samudra teeramloki 30 dalfinlu kottukochayi. vaatilo 4 naalugu mruti chendinattu adhikaarulu telipaaru. dalfinlu odduku kottukochayanna samaachaaramtho tutucorin jilla atavi adhikaarulu ventane graamaaniki cherukuni sahaya charyalu praarambhinchaaru. somavaram raatrantaa sahayaka charyalu chepattaru. eekramamlo naalugu dalfinlu mruti chendinattu adhikaarulu telipaaru.somavaram tellavaarujaamuna aaru gantala samayamlo samudram odduna dalfinlanu chusina jaalarlu ventane matsyasaakha adhikaarulaku samacharam andinchaaru. vaaru ataveesaakhaku vishayaanni teliyajeyadamto vaarochi sahayaka charyalu chepattaru. vaatini tirigi samudra jalaalloki pampenduku prayatninchaaru. dalfinlu teeramloki kottuku raavadaaniki gala kaaranaalapai aaraa teestunnattu adhikaarulu telipaaru. ituvanti ghatanalu jariginappudu ela spandinchaalanna daanipai tamaku avagaahana ledani forrest range afficer logasundaram telipaaru.